Diari Oficial de la Generalitat Valenciana


Sumari del DOGV 5553, del 11-07-2007 (2007/9103)

RESOLUCIÓ de 3 de juliol de 2007, del director general d'Ensenyament per la que es prorroga l'experimentació del projecte educatiu Tots músics, tots diferents per a la incorporació d'alumnat amb necessitats educatives especials als ensenyaments elementals de música en el Conservatori professional de Música de Torrent (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5553

Data del DOGV
:   11-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9103


Data del document
:   03-07-2007

Organisme emissor
:   Conselleria d'Educació

Tipus de document
:   Resolució

Descriptors 

:   * Torrent
    * educació artística
    * centre d'ensenyament
    * educació especial
    * música

RESOLUCIÓ de 3 de juliol de 2007, del director general d'Ensenyament per la que es prorroga l'experimentació del projecte educatiu Tots músics, tots diferents per a la incorporació d'alumnat amb necessitats educatives especials als ensenyaments elementals de música en el Conservatori professional de Música de Torrent (València). [2007/9103]  
Des de la promulgació de la Constitució Espanyola, les diferents Lleis Orgàniques que han regulat i ordenat l'educació al nostre país han dedicat especial interés a la qualitat del sistema educatiu fomentant la investigació i la innovació educativa, l'experimentació i l'eficàcia dels centres escolars per mitjà del reforç de la seua autonomia i la dignificació de la funció directiva.  
El coneixement dels sistemes educatius de l'àmbit europeu i les avaluacions internacionals realitzades ens indiquen amb claredat, que el nivell d'autonomia dels centres escolars incidix directament en la qualitat educativa. Una autonomia que permeta als claustres de professors dur a terme projectes educatius contextualitzats i que estimule el treball en equip i el desenvolupament de les pròpies potencialitats dels centres.   
De la mateixa manera, la legislació educativa ha venint facilitant i millorant la integració social i laboral dels alumnes amb necessitats educatives especials. Estes persones tenen dret a beneficiar-se, fins on és possible, dels mateixos servicis educatius i formatius que la resta de ciutadans, entre ells i en este cas, les ensenyances reglades de música.  
A partir de la promulgació de la Llei Orgànica d'Ordenació General del Sistema Educatiu, la legislació educativa bàsica i autonòmica hi ha regulat el currículum dels ensenyaments elementals i també els criteris d'accés a estos ensenyaments, establint com necessari, l'adaptació del currículum a les necessitats de l'alumnat amb discapacitats físiques o sensorials. També es va determinar que el consell escolar de cada centre públic establiria, respectant les instruccions de la conselleria d'Educació, el procediment d'ingrés als ensenyaments elementals, d'acord amb el projecte curricular i amb les possibilitats organitzatives del centre docent. Este procediment atendrà a l'apreciació de les aptituds musicals dels interessats i a l'edat idònia per a realitzar els estudis d'estos ensenyaments, compresa preferentment entre els 8 i els 12 anys.   
Així mateix, la Llei Orgànica 2/2006, de 3 de maig d'Educació, establix en el Capítol VI, secció primera, la regulació dels ensenyaments elementals i professionals de música i de dansa.   
Atés que les opcions sociolaborals de l'alumnat amb necessitats educatives especials depenen d'aprenentatges previs, que s'inserixen tant en el sistema d'ensenyaments considerats de règim general com en el sistema d'ensenyaments considerats de règim especial, i que estos dos poden ser compatibilitzats, al coincidir les edats de l'alumnat, correspon estimar el projecte d'integració «Tots músics, tots diferents» que pretén facilitar els ensenyaments especialitzats de música a aquell alumnat amb necessitats educatives especials capaç de seguir-los, respectant els objectius bàsics del currículum de grau elemental, però per mitjà d'una adaptació dels procediments d'admissió.  
És en este context en què el Conservatori Professional de Música de Torrent, que té autoritzats els ensenyaments elementals i professionals de música, ha desenrotllat un projecte experimental per a adaptar la prova d'aptitud als ensenyaments elementals de música per als alumnes amb necessitats educatives especials, especialment apte per a aconseguir els objectius del grau elemental de música, per això es reservaren fins a 12 llocs escolars a este alumnat.  
Este projecte educatiu suposa un avanç en la igualtat d'ensenyança a l'acostar els ensenyaments de música al col·lectiu d'alumnat amb necessitats educatives especials.  
El caràcter innovador de l'experiència, els reconeixements aconseguits de les diferents administracions educatives i els èxits adquirits al llarg d'estos cursos justifiquen i aconsellen prorrogar l'autorització del projecte d'integració «Tots músics, tots diferents».  
Per això, en virtut de les competències que m'atribuïx el número 18 de l'article 9 del Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Cultura, Educació i Esport (DOGV 14-07-2003), resolc:  
Primer  
Es prorroga i autoritza, a partir del curs acadèmic 2007-2008, al Conservatori Professional de Música de Torrent a continuar amb el projecte d'innovació educativa «Tots músics tots diferents». Este projecte consistix en adaptar la prova d'aptitud als ensenyaments elementals de Música a l'alumnat amb necessitats educatives especials, escolaritzat en centres ordinaris, ?per mitjà del corresponent dictamen d'escolarització-, i que es considere apte per a seguir estos ensenyaments.  
Segon  
L'experiència educativa que s'autoritza tindrà les següents característiques:   
a) Va dirigida a l'alumnat amb necessitats educatives epecials, escolaritzat en centres ordinaris, amb el corresponent dictamen d'escolarització, que es considere apte per a seguir els ensenyaments elementals de música, complint tots els objectius establits en la normativa vigent.   
b) Haurà de ser autoritzada pels pares, mares o tutors legals de l'alumnat a què afecte.  
c) S'adaptarà la prova d'aptitud al grau elemental de música a les circumstàncies personals de cada alumne o alumna que concórrega per esta via.  
d) El nombre màxim de llocs escolars i d'especialitat instrumental de l'oferta general que es reserven, per a l'alumnat amb necessitats educatives epeciales que supere la prova, serà de 2 llocs per al primer curs dels ensenyaments elementals. La Comunitat Educativa de la localitat de Torrent i de l'àrea territorial que abraça el Conservatori haurà de ser informada d'este projecte.  
e) El procediment d'admissió serà l'establit amb caràcter general per a la resta de l'alumnat.  
f) S'adaptará la prova d'aptitud a l'inici del curs escolar 2007-2008. Les especialitats instrumentals que s'oferisquen seran les que el centre tinga autoritzades.   
g) Esta resolució podrà revisar-se anualment.  
Tercer  
1. Per a sol·licitar la realització de la prova d'aptitud adaptada als ensenyaments elementals de Música, en les condicions establides en la present Resolució, es requerirà:  
a) Realitzar la preinscripció en la mencionada prova en les dates que oportunament determine el Conservatori Professional de Música de Torrent.  
b) Presentar la documentació que avale les condicions de discapacitat de l'alumne o alumna, entre altres s'acompanyarà d'un informe tècnic psicopedagògic.  
Certificat de minusvalua.  
L'edat idònia per a l'admissió de l'alumnat serà compresa entre 8 i 12 anys.  
Degut a les característiques de l'alumnat amb necessitats educatives especials, la Comissió de seguiment podrà tindre en consideració situacions especìfiques d'alumnes que no cumplisquen este requisit d'edat.   
2. L'informe mencionat anteriorment es realitzarà pel psicopedagog/a del centre escolar on es trobe escolaritzat l'alumne/a, pel Servici Psicopedagògic Escolar de la zona, o pel Gabinet Municipal autoritzat corresponent. En ell han de quedar reflectits entre altres aspectes, les competències curriculars que presenta l'alumne o alumna, així com les adaptacions curriculars i/o d'accés realitzades.  
Quart  
1. L'alumnat amb necessitats educatives especials matriculat en els ensenyaments elementals de música, després de superar la prova i obtindre lloc escolar per esta via, serà objecte d'un seguiment específic per part de l'equip de professors del centre en col·laboració amb l'Inspector d'Educació corresponent.  
Este seguiment té com a objecte:  
a) Determinar les necessitats que presenta l'alumne/a per a seguir estos ensenyaments, i precisar les actuacions i adaptacions curriculars i/o metodòlogiques que contribuïsquen a un millor desenrotllament del procés d'ensenyament/aprenentatge.  
b) La detecció de necessitats referides a recursos humans i/o materials de suport específic.  
2. Aixímateix el seguiment que s'establisca orientarà:  
a) La formació del professorat del centre implicat directament en el projecte en aspectes específics, amb la col·laboració del CEFIRE corresponent, i amb el reconeixement derivat de la valoració de la funció pública docent.  
La determinació de les millores que requerisca el projecte per a la seua aplicació en cursos successius.  
L'equip de professors elaborarà a final del curs una memòria d'avaluació dels aspectes curriculars i didàctics desenvolupats en el projecte que formarà part de la programació general del centre.  
Al professor coordinador del projecte «Tots músics, tots diferents», li serà reconegut el nombre de crèdits de formació que corresponga a les hores dedicades a esta funció, d'acord amb la legislació vigent.  
Quint  
El projecte podrà ser revocat en el cas que el desenrotllament d'este no s'adeqüe a les condicions i objectius indicats o s'alteren les circumstàncies tingudes en compte per a la seua autorització.  
Sext  
1. La direcció general d'Ensenyament, a través d'una Comissió constituïda a l'efecte vetlarà pel desenrotllament de l'experiència autoritzada, realitzarà el pla de seguiment, la detecció de necessitats i de recursos educatius, i es responsabilitzarà de la difusió del material elaborat, per a la seua possible utilització en altres conservatoris.  
2. La comissió de treball, de caràcter interdisciplinar, estarà composta per:  
a) La cap del Servici d'Ordenació Acadèmica o persona en qui delegue.  
b) La cap de la Secció d'Educació Especial.  
c) Un representant de la Inspecció Educativa, designat pel director general d'Ensenyament.  
d) Un tècnic del Servici de Planificació Educativa.  
e) El director del Conservatori Professional de Música de Torrent, o persona en qui delegue.  
Un representant del Centre de Formació i Recursos Educatius (CEFIRE) de Torrent, designat pel cap de Servici de Formació del Professorat.  
El professor del Conservatori Professional de Torrent que exercisca les funcions de coordinador del projecte.  
3. La Comissió podrà invitar ?amb veu però sense vot- a determinades persones expertes o a professors vinculats al projecte, quan així ho requerisca el tema de treball.  
València, 3 de juliol de 2007.- El director general d'Ensenyament: Josep Vicent Felip i Monlleó.